Στην άλλη περίπτωση προπονητή που είχε ξεχωρίσει ο Ίβιτς -και όχι σε αυτή του Νίκολιτς- καταλήγει η ΑΕΚ. Όπως μετέφερε στον ΣΠΟΡ FM ο Κώστας Κετσετζόγλου, το θέμα έχει προχωρήσει και τελειώνει απόψε.

Άμεσες εξελίξεις στο θέμα του προπονητή στην ΑΕΚ προανήγγειλε στον ΣΠΟΡ FM 94,6 ο Κώστας Κετσετζόγλου.



Μιλώντας στην εκπομπή των Βασίλη Βέργη-Βάιου Τσούτσικα, σημείωσε ότι ο Μάρκο Νίκολιτς έχει πλέον ελάχιστες πιθανότητες, αφού φαίνεται να προτιμάται ο άλλος υποψήφιος στον οποίον έχει καταλήξει ο Ίλια Ίβιτς.



Σημείωσε μάλιστα ότι η συγκεκριμένη περίπτωση έχει προχωρήσει αρκετά και εκτίμησε ότι μέχρι το βράδυ της Τετάρτης είναι πιθανότατο να υπάρξει οριστική κατάληξη.



